**Učenička zadruga“Zvirnjak“ Osnovne škole Prelog**

**u školskoj godini 2013./2014.**

Učenička zadruga Zvirnjak u Osnovnoj školi Prelog već trinaestu godinu za redom okuplja učenike kako bi se bavili različitim kreativnim poslovima. Ove godine ima 6 sekcija: „Makrame-vez“, „Keramičarsku“, „Multimedijsku“, „Novinarsku“, „Cekeri“, i najnoviju „Cvjećarsku“.

Najnovija Cvjećarska sekcija je okupila učenike nižih razreda pod vodstvom Davorke Hatlak učiteljice razredne nastave. Oni se brinu o presadnicama ljekovitog bilja i cvijeća. Na Danima kruha su kuhali čaj od mente, majčine dušice i koprive te ga besplatno nudili posjetiteljima.



**Slika 1** Dani kruha, Prelog, 30. listopada 2013. godine

Ove godine novi članovi sekcije „Cekeri“ marljivo uče osnovne bodove pletenja komušinom i već su prve radove prodavali u školi za manifestacije „Noć znanosti“. Voditeljica grupe, Nada Patafta je vrlo zadovoljna brzinom učenja svojih učenika pa ih stalno hvali.



**Slika 2** Noć znanosti u Osnovnoj školi Prelog, 22. studenog 2013. godine



**Slika 3** Izrada „snove“

Na proslavi svjetskog Dana jabuke u Ludbregu su prodavali i prezentirali izradu cekera od komušine.



**Slika 4** Svjetski dan jabuka, Ludbreg, 19. listopada 2013. godine

Sekcija Makrame-vez ima najduži staž od svih ostalih a vodi je prof. kemije i voditeljica učeničke zadruge Milanka Krhač. Ovu godinu su započeli s izradom eko-torbica a nastavili s izradom čestitki za Božić i Novu godinu različitim bodovima veza. Drugo polugodište će izrađivati eko-torbice i stolnjake bodom veza i ukrašavati stare konzerve kako bi postale vaze, ukrasne tegle za cvijeće ili posude za olovke.



**Slika 5** Izrada eko - torbica

**Keramičarska sekcija** izrađuje ukrasne i uporabe predmet: vaze, sat, držač salveta, posudice za sapun, različita zvonca, posudice za sijanje pšenice i nakit. Vodi je učitelj likovne kulture Damir Šalari.



**Slika 6** Prodaja proizvoda na Noći znanosti

**Vaza, sat, držač za salvete od keramike s reljefom preloške kule i keramički tanjur** s reljefom Župne crkve sv. Jakoba u Prelogu proglašeni su 5. IV. 2007. godine **suvenirima grada Preloga**.



**Slika 7** Oblikovanje keramike

**Multimedijska sekcija** se bavi:

- Fotografiranjem i snimanjem školskih priredbi i događanja,

- Izradom DVD-a i fotografija sa školskih priredbi za prodaju,

- Grafičkim dizajnom i pripremom za tisak školskog lista “Fijolica”,

- Fotografiranjem razreda s razrednicima na kraju školske godine te prodajom istih.

Ovu sekciju vodi vjeroučitelj Silvio Benč.



**Slika 8** Zadnje upute prije slikanja

**Novinarska sekcija** priprema materijal za školski list „Fijolica“ koji izlazi jednom godišnje. Sekciju vodi Ivana Samardžija-Bermanec, učiteljica hrvatskog jezika.



**Slika 9** Uređivanje tekstova

Sekcije, Makrame-vez, Keramičarska sekcija i Cekeri su izlagali svoje proizvode na Danima kruha na gradskom trgu u Prelogu, Danima jabuke u Ludbregu i Noći znanosti u Osnovnoj školi Prelog.



**Slika 10** Prodaja proizvoda na Danima kruha

Sve je to pratila Multimedijska sekcija fotografskim aparatima i Novinarska sekcija s diktafonom.



**Slika 11** Slikar na poslu



**Slika 12** Intervju

Kroz različite sadržaje pojedinih sekcija učenici lakše razvijaju svoje sklonosti, interese i sposobnosti, bave se čuvanjem tradicijskih i umjetničkih obrta, ali i uče pojedine nastavne sadržaje te razvijaju ekološku svijest.

Osim što učenici kroz rad Zadruge mogu povezati teoriju s praksom, naučiti različite tehnike izrade ukrasnih i uporabnih predmeta, prodavati ih na sajmovima, druženjem učenika i učitelja kroz različite sekcije komunikacija postaje bolja i prisnija, što je možda još najvažnije.